A felcsúti polgármester hozamnövekedésével leiskolázta Zuckerberget | 24.hu
2017. 03. 01. 11:27
Az egyik hazai tőzsdei cég, a Konzum múlt pénteken bejelentette, hogy Mészáros Lőrinc 19,67 százalékos részesedést vásárolt a társaságban. A cég akkor 57 forinton zárt, hétfőn és kedden viszont közel 20 százalékkal emelkedett az árfolyam – írja a Portfólió.
Összességében 67 százalékkal áll feljebb az árfolyam, mint múlt pénteken.
Az elmúlt egy évben az átlagos napi forgalom közel 1,6 millió forint volt, a napi forgalom hétfőn 10,5, kedden 2,2 millió forint volt.
Mészáros Lőrinc kedden a 24.hu-nak azt mondta, nem a Fidesz hatalomra jutása tette gazdag emberré. Ezenkívül vélekedett: azért sikerült sokkal nagyobb mértékben sikerült növelnie a bevételeit, mint a Facebook alapítójának, mert ő okosabb, mint Mark Zuckerberg.